പൊലീസിനെ വെട്ടിച്ചുകടന്ന റിമാന്ഡ് പ്രതിയെ പിങ്ക് പൊലീസ് സാഹസികമായി പിടികൂടി Pink Police News18 Malayalam Last Updated : September 11, 2021, 16:33 IST Share this: കൊല്ലം: ചികിത്സയ്ക്കായി എത്തിച്ച റിമാന്ഡ് പ്രതി ആശുപത്രിയില് നിന്ന് പൊലീസിനെ വെട്ടിച്ചുകടന്നു. പിന്നീട് പിങ്ക് പൊലീസ് സംഘം പ്രതിയെ സാഹസികമായി പിടികൂടി. പത്തനാപുരം പിടവൂര് കമുകുംചേരി മണിഭവനം വീട്ടില് ജി. രതീഷ് കുമാര് 43 രാജീവ് ആണ് രക്ഷപ്പെടാന് ശ്രമിച്ചത്. പത്തനാപുരം എം.എല്.എ കെ ബി ഗണേഷ് കുമാറിന്റെ ഓഫിസ് അടിച്ച് തകര്ത്ത് ജീവനക്കാരെ ആക്രമിച്ച് കൊലപ്പെടുത്താന് ശ്രമിച്ചതിന് പത്തനാപുരം പൊലീസ് രജിസ്റ്റര് ചെയ്ത കേസില് റിമാന്ഡില് കഴിഞ്ഞുവരുകയായിരുന്നു രതീഷ് കുമാര്.വെള്ളിയാഴ്ച രാവിലെ ജില്ലാ ജയിലില് നിന്ന് ജയില് പൊലീസ് ഉദ്യോഗസ്ഥര്ക്കൊപ്പം ചികിത്സക്കായി ജയില് ആംബുലന്സില് ജില്ലാ ആശുപത്രിയില് ഇയാളെ എത്തിച്ചിരുന്നു. ഏഴ് പ്രതികളെയാണ് ആശുപത്രിയില് എത്തിച്ചത്. ആശുപത്രിയില് പരിശോധനയ്ക്ക് കാത്തു നില്ക്കുന്നതിനിടെയാണ് രതീഷ് കുമാര് പ്രിസണ് ഓഫിസറെ വെട്ടിച്ച് കടന്ന് രക്ഷപ്പെടാന് ശ്രമിച്ചത്.ഉടന് തന്നെ വിവരം പൊലീസ് കണ്ട്രോള് റൂമില് അറിയിച്ചു. പ്രതി രക്ഷപ്പെട്ട വിവരം അറിഞ്ഞ ജില്ല പോലീസ് മേധാവി ടി. നാരായണന് സിറ്റി പരിധിയിലെ മുഴുവന് പൊലീസ് സേനയെയും അലര്ട്ട് ചെയ്തു. ഈ സമയം കൊല്ലം നഗരത്തില് പെട്രോളിങ് നടത്തുകയായിരുന്നു പിങ്ക് പൊലീസ് സംഘം റിമാന്ഡ് പ്രതിയെ കണ്ടു. പൊലീസ് കണ്ടെന്ന് മനസിലാക്കിയ ഇയാള് ഓടിരക്ഷപെടാന് ശ്രമിച്ചു. എന്നാല് പിങ്ക് പൊലീസ് സംഘം ഇയാളെ പിന്തുടര്ന്ന് സാഹസികമായി പിടികൂടുകയായിരുന്നു.പിങ്ക് പൊലീസ് സംഘത്തിലെ സീനിയര് സി. പി. ഒ സിന്ധു, സി. പി. ഒ വിദ്യ, ദ്രുതകര്മസേനയിലെ സി. പി. ഒ മനേഷ് ബാബു എന്നിവരടങ്ങിയ സംഘമാണ് മണിക്കൂറുകള്ക്കകം പ്രതിയെ പിടികൂടിയത്. രതീഷ് കുമാറിനെതിരെ തടവ് ചാടിയതിന് കൊല്ലം ഈസ്റ്റ് പൊലീസ് കേസ് എടുത്തു.പാറാവ് ഡ്യുട്ടിയിലുണ്ടായിരുന്ന പൊലീസ് ഉദ്യോഗസ്ഥന്റെ മുഖത്ത് ഇടിച്ചയാള് പിടിയില് പാറാവ് ഡ്യുട്ടിയിലുണ്ടായിരുന്ന പൊലീസ് ഉദ്യോഗസ്ഥന്റെ മുഖത്ത് ഇടിക്കുകയും മറ്റൊരു ഉദ്യോഗസ്ഥനെ ആക്രമിക്കുകയും ചെയ്ത കേസിലെ പ്രതി പിടിയില്. നേര്യമംഗലം തലക്കോട് മറ്റത്തില് വീട്ടില് ബിനു കുട്ടായി 44 എന്നയാളെയാണ് ഊന്നുകല് പോലിസ് അറസ്റ്റ് ചെയ്തത്. ഊന്നുകല് പോലീസ് സ്റ്റേഷനില് പാറാവ് ഡ്യൂട്ടിയിലുണ്ടായിരുന്ന പോലിസുദ്യോഗസ്ഥനെ മര്ദ്ദിച്ച കേസിലെ പ്രതിയാണ് ഇയാള്. രോഗിയുമായി പോയ കാര് ഇടിച്ചു കിഴക്കമ്ബലത്ത് മൂന്ന് സ്ത്രീകള് മരിച്ചു ഊന്നുകല് പൊലീസ് സ്റ്റേഷന് പരിധിയില് ഗുണ്ടാ ലിസ്റ്റില് ഉള്പ്പെട്ടയാളും നിരവധി കേസുകളിലെ പ്രതിയുമാണ് ബിനുവെന്ന് പോലിസ് പറഞ്ഞു. രാത്രി പോലിസ് സ്റ്റേഷനില് ഓട്ടോറിക്ഷയില് വന്നിറങ്ങിയ ഇയാള് പാറാവ് ഡ്യൂട്ടിയിലുണ്ടായിരുന്ന പോലിസ് ഉദ്യോഗസ്ഥന്റെ മുഖത്ത് ഇടിക്കുകയായിരുന്നു. തടയാന് ശ്രമിച്ച സ്റ്റേഷന് റൈറ്ററെയും ഇയാള് ആക്രമിച്ചു.കഴിഞ്ഞ ദിവസം രാത്രിയില് കസ്റ്റഡിയിലെടുത്ത പ്രതിയെ ഇന്ന് കോതമംഗലം കോടതിയില് ഹാജരാക്കി. ഇയാളെ 14 ദിവസത്തേക്ക് ജുഡീഷ്യല് കസ്റ്റഡിയില് വിട്ടു. ഊന്നുകല് പോലിസ് ഇന്സ്പെക്ടര് കെ ജി റിഷികേശന് നായര്, എ എസ് ഐ അഷറഫ്, സി പി ഒ മാരായ ജിജോ മാത്യു, ഷനില് എന്നിവര് ഉള്പ്പെട്ട സംഘമാണ് പ്രതിയെ പിടികൂടിയത്. കസ്റ്റഡിയില് എടുക്കാന് എത്തിയ പൊലീസ് സംഘത്തെ വെട്ടിച്ച് കടന്നുകളയാന് ശ്രമിച്ചെങ്കിലും വിദഗ്ദ്ധമായി പ്രതിയെ പിടികൂടുകയായിരുന്നു. Published by:Anuraj GR First published: September 11, 2021, 16:33 IST crime news kerala police kollam Pink police Pink Police News18 Malayalam Last Updated : September 11, 2021, 16:33 IST Share this: